5 Návrh
5.3 Návrh schémy

Skôr ako sa vytvorí schéma, je potrebné vytvoriť nový adresár projektu pre návrh. Tento adresár bude obsahovať schému a súbory návrhu DPS.

Proces návrhu DPS začína nakreslením schematického nákresu elektronického obvodu v nástroji, ktorý ste si vybrali. Schematický nákres riadi projekt takže presnosť a úplnosť sú rozhodujúce pre úspech. Schéma obsahuje všetky informácie, ktoré sú potrebné pre správnu činnosť obvodu. Čiže schéma by mala obsahovať dostatočné detaily pre návrh ako sú čísla pinov (vývodov, kolíkov), mená a hodnoty súčiastok, ich menovité napätie (výkon) a prepojenia medzi elektronickými súčiastkami.

Schematický symbol každej elektronickej súčiastky má priradené svoje puzdro. Puzdro bude definovať fyzické rozmery súčiastky a umiestnenie (potrebných) medených plôšok alebo vyvŕtaných otvorov (na doske). So schematickým symbolom súčiastky je spojené aj číslo súčiastky od výrobcu, ktoré sa používa na určenie ceny a špecifikácie. Špecifikácia určuje veľkosť puzdra pre každú súčiastku.

Pred generovaním DPS sú symboly nanesené na puzdro súčiastky a symbolické prepojenia sú prevedené do tzv. netlistu, ktorý špecifikuje spojenia medzi puzdrami súčiastok v procese návrhu usporiadania dosky [10].

Obr. 4 Schéma DPS.