5Návrh

Táto kapitola poskytuje základnú príručku k návrhu DPS. Pri návrhu dosiek plošných spojov sú potrebné rôzne kroky, ktoré sú sumarizované v tejto kapitole. Patrí medzi ne výber CAD (Computer Aided Design) softvéru pre návrh DPS, pridávanie súčiastok do schémy, návrhové pravidlá, kontrola a nakoniec generovanie všetkých potrebných DPS dokumentácií, štandardov a odporúčaní.

Návrh DPS reprezentuje v podstate dvojfázový proces. Najskôr sa navrhne schéma elektronického obvodu a potom sa navrhne usporiadanie dosky plošných spojov na základe danej schémy.