5 Návrh
5.6 Kontrola dosky pomocou návrhových pravidiel

Keď už sú umiestnené všetky spoje, je čas na kontrolu vedenia (spoja) každého signálu, aby sa overilo, či nič nechýba alebo nie je nesprávne prepojené (chýbajúce diery, neprepojené plôšky, skraty, atď.). Vo všeobecnosti všetky CAD softvérové balíky obyčajne obsahujú nástroje na kontrolu nákresu dosky pomocou návrhových pravidiel (DRC, Design Rule Check).

Kontrola dosky pomocou návrhových pravidiel je výkonná automatická funkcia, ktorá kontroluje logickú aj fyzickú integritu návrhu.

Kontrola dosky pomocou návrhových pravidiel by mala byť použitá na každej doske plošných spojov, aby sa potvrdilo, či vyhovuje sérii odporúčaných parametrov nazývaných návrhové pravidlá.

Návrhové pravidlá reprezentujú sériu parametrov (obmedzení) poskytnutých výrobcom DPS. Kontrola dosky pomocou návrhových pravidiel umožňuje stanoviť sadu hraníc pre šírku spojov, medzier medzi súčiastkami, priemery dier, atď.