3Klasifikácia DPS

Existuje niekoľko typov dosiek plošných spojov, pričom každá má svoje vlastné výrobné špecifikácie (technické údaje), typy materiálov a nasadenie.

Tab. 1 ukazuje rozdelenie najbežnejších DPS používaných v elektronike spolu s uvedenou charakteristikou a aplikáciami.

Tab. 1 - Klasifikácia DPS
DPS | Hlavná charakteristika | Aplikácie
Jednovrstvové | Vyrobené z jednej vrstvy základného materiálu a substrátu. Jedna strana základného materiálu je potiahnutá tenkou vrstvou kovu. Vo všeobecnosti vodivé spoje a súčiastky sú prispájkované na jednej strane, ale súčiastky môžu byť prispájkované aj na oboch stranách dosky. Sú lacné. | Kalkulačky, fotoaparáty, rozhlasové prijímače a stereo zariadenia, SSD (solid state drives) zariadenia, zdroje, tlačiarne a iné spotrebné elektronické zariadenia.
Dvojvrstvové | Tenká vodivá (kovová) vrstva je vytvorená na oboch stranách dosky. Diery vyvŕtané cez dosku umožňujú prepojiť spoje (obvody) na jednej strane s obvodmi na druhej strane. Sú menšie a s menšou váhou ako jednovrstvové DPS. | Priemyselné (riadiace) panely, zdroje, prístroje, LED osvetlenie, predajné automaty, prístrojové dosky automobilov alebo zosilňovače.
Viacvrstvové | Sú tvorené sériou troch alebo viacerých dvojvrstvových DPS. Náročný návrh. | Elektronika na báze VLSI, súborové servery, dátové úložiská, GPS technológia a satelitné systémy, analýza počasia a zdravotnícke zariadenia.
Ohybné | Sú vyrobené z materiálov, ktoré sa dajú ohýbať, ako napr. plast (polyimid/Kapton, polyester alebo polyamid). Majú vyššie výrobné náklady, flexibilitu, ale sú ľahšie. | Elektronické zariadenia, ktoré sú vystavené vplyvom životného prostredia.
Pevné (neohybné) | Sú vyrobené z pevného podkladového materiálu, ktorý chráni dosku pred skrútením (ohnutím). Nižšie náklady ako pri ohybných DPS. | Základné dosky počítačov, zvukové karty, SSD zariadenia (disky), televízory s plochou obrazovkou, monitory.
Hybridné (rigid-flex) | Tieto dosky obsahujú niekoľko ohybných vodivých medených vrstiev na dielektrickom filme pripojených k niekoľkým vrstvám na pevnej DPS. Integráciou do jedného obvodu poskytujú tieto dosky to najlepšie z oboch typov dosiek (pevných a ohybných). Hybridné dosky poskytujú väčšiu hustotu súčiastok a lepšiu kontrolu kvality. | Letecké, zdravotnícke a vojenské elektronické zariadenia. Priemysel prenosných zariadení.
Vysokofrekvenčné | Sú to DPS, ktoré spĺňajú špeciálne signálové požiadavky. Sú určené pre elektronické obvody, ktoré pracujú vo frekvenčnom rozsahu 500 MHz - 2 GHz. Vyžadujú použitie špecializovaných materiálov. | Vysokofrekvenčné aplikácie. Rádiofrekvenčné, mikrovlnné a mobilné aplikácie.
Hliníkové | Hliníkové DPS obsahujú hliníkovú dosku (ako podklad), dielektrickú vrstvu s vysokou tepelnou vodivosťou a štandardnú vrstvu spojov obvodu (napr. z medi). Majú výborné vlastnosti z pohľadu riadenia teploty a mechanickej stability a majú nízku úroveň tepelnej rozťažnosti. | Výkonové aplikácie a aplikácie vyžadujúce presné tolerancie. Riadiace jednotky motorov a automobilové aplikácie.

Obr. 2 Dvojvrstvové DPS.