6 Výroba
6.6 Povrchová úprava

Povrchová úprava (surface finish) je najdôležitejším krokom v procese medzi výrobou DPS a jej montážou a spočíva v dvoch hlavných funkciách. Prvou je ochrana medených obvodov a druhou je poskytnutie spájkovacieho povrchu na prispájkovanie súčiastok na dosku. Povrchová úprava sa robí na najvrchnejšej vrstve DPS a nad meďou a hrá úlohu plášťa pre meď. Sú rôzne typy povrchovej úpravy, každá jedna má svoj účel (v závislosti od toho, kde bude DPS pracovať a od požiadaviek montážneho procesu) a tiež má odlišnú metódu aplikácie. Najpopulárnejšie sú: ENIG (Electroless Niquel Immersion Gold), OSP (Organic Surface Protection), HASL (Hot Air Leveling), ponorenie do roztoku so striebrom alebo cínom. Pri povrchovej úprave ENIG sa najskôr aplikuje pokovovanie niklom a následne sa chemicky nanesie zlato na vrstvu niklu. OSP je založená na chemickom nanesení organických inhibítorov. Pri HASL je DPS ponorená do roztavenej cínovej spájkovacej zliatiny a pri spätnom pohybe ofúknutá horúcim vzduchom.