5 Návrh
5.2 Vytváranie súčiastok v knižniciach

Spravidla všetky softvérové balíky na návrh DPS sú vybavené sadou knižníc. Tieto knižnice sa môžu používať, modifikovať a dopĺňať podľa potreby. Môžete kombinovať a porovnávať nové a existujúce položky knižníc navzájom a vytvoriť si vlastnú sadu knižníc.

Skôr, ako začnete pracovať na schéme a následnom usporiadaní dosky plošných spojov, je potrebné sa uistiť, že máte všetky súčiastky v knižnici s ich (schematickými) symbolmi a vonkajším tvarom (puzdrom).

Ak nie sú všetky súčiastky dostupné, bude potrebné vytvoriť vlastnú knižnicu a navrhnúť symbol a puzdro pre každú chýbajúcu súčiastku. Toto zvyčajne nastáva, keď sa použije pri návrhu DPS nová súčiastka, ktorá bola práve vypustená na trh.

Pri návrhu DPS pre objemnú výrobu má kvalita knižnice podstatný význam. Ak akékoľvek vytvorené puzdro nie je navrhnuté na 100% a overené s konečným miestom výroby (podnik), môže nastať zlyhanie pri veľkej produkcii výrobku a to môže mať vážny priamy dopad na výsledky spoločnosti. Toto je hlavný dôvod, prečo veľké spoločnosti majú svoje vlastné knižnice s vlastným exkluzívnym tímom, ktorý sa venuje iba tvorbe puzdier.

Je tiež veľmi dôležité mať dobrý 3D návrh DPS prepojený s puzdrami. Toto umožňuje mať lepšiu integráciu produktov (montované DPS spolu s mechanickým umiestnením).

Obr. 3 Schematický symbol a 3D puzdro.