5 Návrh
5.4 Nákres usporiadania DPS

Ďalším krokom je nakresliť dosku so všetkými súčiastkami na nej. To znamená, je potrebné previesť schematický nákres (schému) do nákresu dosky plošných spojov. Tomu sa hovorí nákres/plán usporiadania DPS (floor plan). Tento plán reprezentuje nákres, ktorý naznačuje všeobecnú polohu súčiastok na prázdnej doske pred tým, ako sa začnú navrhovať akékoľvek spoje na nej [11].

Funkčné bloky obvodov ako napájacie, rádiofrekvenčné, digitálne, analógové a ďalšie bloky by mali byť organizované a umiestňované ako samostatné celky, aby sa minimalizovalo vzájomné rušenie signálov. Predbežný nákres usporiadania umožní návrhárovi vidieť, aké sú toky signálov medzi funkčnými blokmi a ako najlepšie ich naplánovať. Napríklad je vhodné čo najviac zoskupiť dohromady časti pracujúce/upravujúce napájanie, aby ich signály nemuseli križovať citlivé oblasti rádiofrekvenčných obvodov.

Plán/nákres usporiadania (floor plan) je nákres, ktorý ukazuje, kde sa majú jednotlivé bloky obvodov umiestniť na dosku. Tento plán sa snaží preklenúť rozdiel medzi schémou a fyzickým usporiadaním (rozmiestnením) dosky. Toto dáva návrhárovi určitý náskok (výhodu) pri umiestňovaní súčiastok.